Groep steel kabels by munisipaliteit | Nuus24
Groep steel kabels by munisipaliteit
Onwettige verbindings kos miljarde rande
Johannesburg – Vier mense is vroegoggend op heterdaad betrap toe hulle koperkabels in Tembisa wou steel, het Ekurhuleni se metropolisie gesê.Insp. Kobeli Mokheseng sê die mans het kort ná middernag by die werf ingebreek waar die munisipaliteit sy krag berg. “Veiligheidswagte het gesien hoe drie oortreders die hoofhek se slot gebreek het, voordat ‘n wit Nissan- ligte afleweringsvoertuig ingery het,” het die inspekteur gesê.Die wagte het die polisie ontbied, asook die misdaadeenheid wat kabeldiefstal probeer bekamp. Die kabels wat hulle begin sny het, is omtrent R240 000 werd.Mokheseng sê die verdagtes sal binnekort in Tembisa se landdroshof verskyn.Volg Nuus24 op Twitter
Lees meer oor: kabeldiefstal VOLGENDE OP NUUS24X